
 转专讬住专 讬专讞讬 砖转讗 讜诇讗 讚专讻讬讛 诇诪住驻讚讬讛 谞转讬谞讬诐 谞讬拽专讬谞讛讜 讜谞驻讬讬住讬谞讛讜 {砖诪讜讗诇 讘 讻讗-讘} 讜讬拽专讗 讛诪诇讱 诇讙讘注讜谞讬诐 讜讬讗诪专 讗诇讬讛诐 诪讛 讗注砖讛 诇讻诐 讜讘诪讛 讗讻驻专 讜讘专讻讜 讗转 谞讞诇转 讛' 讜讬讗诪专讜 诇讜 讛讙讘注讜谞讬诐 讗讬谉 诇谞讜 讻住祝 讜讝讛讘 注诐 砖讗讜诇 讜注诐 讘讬转讜 讜讗讬谉 诇谞讜 讗讬砖 讜讙讜' 讬讜转谉 诇谞讜 砖讘注讛 讗谞砖讬诐 诪讘谞讬讜 讜讛讜拽注谞讜诐 诇讛' 讜讙讜' 诪讬驻讬讬住 讜诇讗 驻讬讬住讬谞讛讜 讗诪专 砖诇砖讛 住讬诪谞讬诐 讬砖 讘讗讜诪讛 讝讜 讛专讞诪谞讬诐 讜讛讘讬讬砖谞讬谉 讜讙讜诪诇讬 讞住讚讬诐 专讞诪谞讬诐 讚讻转讬讘 {讚讘专讬诐 讬讙-讬讞} 讜谞转谉 诇讱 专讞诪讬诐 讜专讞诪讱 讜讛专讘讱 讘讬讬砖谞讬谉 讚讻转讬讘 {砖诪讜转 讻-讻} 讘注讘讜专 转讛讬讛 讬专讗转讜 注诇 驻谞讬讻诐 讙讜诪诇讬 讞住讚讬诐 讚讻转讬讘 {讘专讗砖讬转 讬讞-讬讟} 诇诪注谉 讗砖专 讬爪讜讛 讗转 讘谞讬讜 讜讗转 讘讬转讜 讜讙讜' 讻诇 砖讬砖 讘讜 砖诇砖讛 住讬诪谞讬诐 讛诇诇讜 专讗讜讬 诇讛讚讘拽 讘讗讜诪讛 讝讜 {砖诪讜讗诇 讘 讻讗-讞} 讜讬拽讞 讛诪诇讱 讗转 砖谞讬 讘谞讬 专爪驻讛 讘转 讗讬讛 讗砖专 讬诇讚讛 诇砖讗讜诇 讗转 讗专诪讜谞讬 讜讗转 诪驻讬讘讜砖转 讜讗转 讞诪砖转 讘谞讬 诪讬讻诇 讘转 砖讗讜诇 讗砖专 讬诇讚讛 诇注讚专讬讗诇 讘谉 讘专讝讬诇讬 讛诪讞讜诇转讬 诪讗讬 砖谞讗 讛谞讬 讗诪专 专讘 讛讜谞讗 讛注讘讬专讜诐 诇驻谞讬 讗专讜谉 讻诇 砖讗专讜谉 拽讜诇讟讜 诇诪讬转讛 讻诇 砖讗讬谉 讗专讜谉 拽讜诇讟讜 诇讞讬讬诐 诪转讬讘 专讘 讞谞讗 讘专 拽讟讬谞讗 {砖诪讜讗诇 讘 讻讗-讝} 讜讬讞诪讜诇 讛诪诇讱 注诇 诪驻讬讘讜砖转 讘谉 讬讛讜谞转谉 讘谉 砖讗讜诇 砖诇讗 讛注讘讬专讜 讜讻讬 诪砖讜讗 驻谞讬诐 讬砖 讘讚讘专 讗诇讗 砖讛注讘讬专讜 讜拽诇讟讜 讜讘拽砖 注诇讬讜 专讞诪讬诐 讜驻诇讟讜 讜讗讻转讬 诪砖讜讗 驻谞讬诐 讬砖 讘讚讘专 讗诇讗 砖讘拽砖 专讞诪讬诐 砖诇讗 讬拽诇讟谞讜 讛讗专讜谉 讜讛讗 讻转讬讘 {讚讘专讬诐 讻讚-讟讝} 诇讗 讬讜诪转讜 讗讘讜转 注诇 讘谞讬诐 讜讙讜' 讗诪专 专讘讬 讞讬讬讗 讘专 讗讘讗 讗诪专 专讘讬 讬讜讞谞谉 诪讜讟讘 砖转注拽专 讗讜转 讗讞转 诪谉 讛转讜专讛 讜讗诇 讬转讞诇诇 砖诐 砖诪讬诐 讘驻专讛住讬讗 {砖诪讜讗诇 讘 讻讗-讬} 讜转拽讞 专爪驻讛 讘转 讗讬讛 讗转 讛砖拽 讜转讟讛讜 诇讛 讗诇 讛爪讜专 诪转讞诇转 拽爪讬专 注讚 谞转讱 诪讬诐 注诇讬讛诐 诪谉 讛砖诪讬诐 讜诇讗 谞转谞讛 注讜祝 讛砖诪讬诐 诇谞讜讞 注诇讬讛诐 讬讜诪诐 讜讞讬转 讛砖讚讛 诇讬诇讛 讜讛讗 讻转讬讘 {讚讘专讬诐 讻讗-讻讙} 诇讗 转诇讬谉 谞讘诇转讜 注诇 讛注抓 讗诪专 专讘讬 讬讜讞谞谉 诪砖讜诐 专讘讬 砖诪注讜谉 讘谉 讬讛讜爪讚拽 诪讜讟讘 砖转注拽专 讗讜转 讗讞转 诪谉 讛转讜专讛 讜讬转拽讚砖 砖诐 砖诪讬诐 讘驻专讛住讬讗 砖讛讬讜 注讜讘专讬诐 讜砖讘讬诐 讗讜诪专讬诐 诪讛 讟讬讘谉 砖诇 讗诇讜 讛诇诇讜 讘谞讬 诪诇讻讬诐 讛诐 讜诪讛 注砖讜 驻砖讟讜 讬讚讬讛诐 讘讙专讬诐 讙专讜专讬诐 讗诪专讜 讗讬谉 诇讱 讗讜诪讛 砖专讗讜讬讛 诇讛讚讘拽 讘讛 讻讝讜 讜诪讛 讘谞讬 诪诇讻讬诐 讻讱 讘谞讬 讛讚讬讜讟讜转 注诇 讗讞转 讻诪讛 讜讻诪讛 讜诪讛 讙专讬诐 讙专讜专讬诐 讻讱 讬砖专讗诇 注诇 讗讞转 讻诪讛 讜讻诪讛 诪讬讚 谞转讜住驻讜 注诇 讬砖专讗诇 诪讗讛 讜讞诪砖讬诐 讗诇祝 砖谞讗诪专 {诪诇讻讬诐 讗 讛-讻讟} 讜讬讛讬 诇砖诇诪讛 砖讘注讬诐 讗诇祝 谞讜砖讗 住讘诇 讜砖诪谞讬诐 讗诇祝 讞讜爪讘 讘讛专 讜讚诇诪讗 讬砖专讗诇 讛讜讜 诇讗 住诇拽讗 讚注转讱 讚讻转讬讘 {诪诇讻讬诐 讗 讟-讻讘} 讜诪讘谞讬 讬砖专讗诇 诇讗 谞转谉 砖诇诪讛 注讘讚 讜讚诇诪讗 讚讜讙讝专 讘注诇诪讗 讗诇讗 诪讛讻讗 {讚讘专讬 讛讬诪讬诐 讘 讘-讟讝} 讜讬住驻专 砖诇诪讛 讻诇 讛讗谞砖讬诐 讛讙专讬诐 讗砖专 讘讗专抓 讬砖专讗诇 [讜讙讜'] 讜讬诪爪讗讜 诪讗讛 讜讞诪砖讬诐 讗诇祝 [讜讙讜'] 讜讬注砖 诪讛诐 砖讘注讬诐 讗诇祝 (谞讜砖讗) 住讘诇 讜砖诪讜谞讬诐 讗诇祝 讞讜爪讘 讘讛专 讜谞转讬谞讬诐 讚讜讚 讙讝专 注诇讬讛诐 诪砖讛 讙讝专 注诇讬讛诐 讚讻转讬讘 {讚讘专讬诐 讻讟-讬} 诪讞讜讟讘 注爪讬讱 注讚 砖讜讗讘 诪讬诪讬讱 诪砖讛 讙讝专 诇讛讛讜讗 讚专讗 讚讜讚 讙讝专 诇讻讜诇讬 讚专讗 讜讗讻转讬 讬讛讜砖注 讙讝专 注诇讬讬讛讜 讚讻转讬讘 {讬讛讜砖注 讟-讻讝} 讜讬转谞诐 讬讛讜砖注 讘讬讜诐 讛讛讜讗 讞讜讟讘讬 注爪讬诐 讜砖讜讗讘讬 诪讬诐 诇注讚讛 讜诇诪讝讘讞 讛' 讬讛讜砖注 讙讝专 讘讝诪谉 砖讘讬转 讛诪拽讚砖 拽讬讬诐 讚讜讚 讙讝专 讘讝诪谉 砖讗讬谉 讘讬转 讛诪拽讚砖 拽讬讬诐 

 转专讬住专 讬专讞讬 砖转讗. 诇讗讜 讚讜拽讗 讚讛讗 拽专讜讘 诇转诇转讬谉 砖谞讬谉 讛讜讗 砖讛专讬 住讜祝 砖谞讜转讬讜 砖诇 讚讜讚 讛讬讛 讗诇讗 诇驻讬 砖讗讬谉 讚专讱 讻讘讜讚 诇住驻讜讚 讗讞专 讬讘''讞 讗讞专 砖谞转拽讘诇讜 转谞讞讜诪讬谉 注诇 讛诪转 讻讚讗诪专 讘诪讜注讚 拽讟谉 (讚祝 讻讗:): 讗讬谉 诇谞讜. 诇转讘讜注 诇砖讗讜诇 讜诇讘讬转讜 诇讗 讻住祝 讜诇讗 讝讛讘 讻讬 讗诐 谞驻砖讜转 讜讗讬谉 诇谞讜 诇讛诪讬转 讘砖讗专 讬砖专讗诇 讻讬 讗诐 讘讝专注讜: 讜讛讜拽注谞讜诐. 转诇讬讬讛: 讘讗讜诪讛 讝讜. 讬砖专讗诇: 讛专讞诪谞讬诐 讻讜'. 讜讛谞讬 讙讘注讜谞讬诐 讻讬讜谉 讚诇讗 诪专讞诪讬 讗讬谞谉 专讗讜讬讬谉 诇讬讚讘拽 讘讛谉 诪讬讚 讙讝专 注诇讬讛谉 讚讜讚 诇讻讱 谞讗诪专 讜讛讙讘注讜谞讬诐 诇讗 诪讘谞讬 讬砖专讗诇 讛诪讛: 讜讬讞诪讜诇 讛诪诇讱. 讜讗讬 讘讗专讜谉 转诇讬讗 诪讬诇转讗 讻讬讜谉 讚诇讗 拽诇讟讜 讗专讜谉 诪讛讜 讞诪诇转讜 砖诇 讚讜讚 讜诪砖谞讬 砖诇讗 讛注讘讬专讜: 讜讻讬 诪砖讜讗 驻谞讬诐 讬砖 讘讚讘专. 讜讻讬 讛讬讛 诇讜 诇讚讜讚 诇讬砖讗 驻谞讬诐 讘讚讬谞讬 谞驻砖讜转 讛讬讛 诇讜 诇讛注讘讬专 讗转 讻讜诇谉: 讜讗讻转讬 诪砖讜讗 驻谞讬诐 讬砖 讘讚讘专. 讛讜讗讬诇 讜拽诇讟讜 讗专讜谉 诇讗 讛讬讛 诇讜 诇讛诪讬转 讗讞专 转讞转讬讜: 讜讗诇 讬转讞诇诇 砖诐 砖诪讬诐. 砖讬讛讬讜 讛讗讜诪讜转 讗讜诪专讬诐 讗讬谉 讗讜诪讛 讝讜 专讗讜讬讬谉 诇讬讚讘拽 讘讛 砖讛专讬 驻砖讟讜 讬讚讬讛诐 讘讙专讬诐 诇讬讟讜诇 诪讝讜谞讜转讬讛诐 讜诇讗 注砖讜 讘讛谉 谞拽诪讛: 注讚 谞转讱 诪讬诐 注诇讬讛诐. 注讚 讬诪讜转 讛讙砖诪讬诐 诇讗 谞讬转谞讜 诇拽讘讜专讛: 讚讜讙讝专. 砖讻讬专讬诐: 讗诇讗 诪讛讻讗. 讜讬住驻专 砖诇诪讛 (讗转) 讻诇 讛讗谞砖讬诐 讜讬诪爪讗讜 诪讗讛 讜讞诪砖讬诐 讗诇祝 讜讬注砖 诪讛诐 砖讘注讬诐 讗诇祝 (谞讜砖讗) 住讘诇: 诪讞讜讟讘 注爪讬讱. 诪讚拽专讬谞讛讜 诇讞讜讟讘讬 注爪讬诐 讘讗谞驻讬讬讛讜 砖诪注 诪讬谞讛 诇讗讜 讘讻诇诇 讬砖专讗诇 谞讬谞讛讜 讜诇讗讜 讘讻诇诇 讙专讬诐 讗诇讗 注讘讚讬诐 讜注讘讚讬诐 驻住讜诇讬诐 谞讬谞讛讜 讜讙讘注讜谞讬诐 讞讜讟讘讬 注爪讬诐 谞讬谞讛讜 讚诇讛讻讬 讗拽爪讬谞讛讜 讬讛讜砖注: 诪砖讛 讙讝专 注诇讬讛谉 诇讛讛讜讗 讚专讗. 注诇 讞讜讟讘讬 注爪讬诐 砖讛讬讜 讘讬诪讬讜: 讜讬转谞诐 讬讛讜砖注. 讗诇诪讗 注讘讚讬诐 谞讬谞讛讜 讜讬讛讜砖注 诇讚讜专讜转 讛讘讗讬诐 讙讝专 讚讻转讬讘 (讬讛讜砖注 讟) 诇讗 讬讻专转 诪讻诐 讞讜讟讘讬 注爪讬诐: 讘讝诪谉 砖讘讛诪''拽 拽讬讬诐. 讚讻转讬讘 (砖诐) 诇诪讝讘讞 讛': 

 讗专诪讜谞讬 讜诪驻讬讘讜砖转. 讗讜转讜 诪驻讬讘讜砖转 讛讬讛 讘谉 砖讗讜诇 讜讗诪专 专''转 讚讛讜讗 讛讬讛 专讘讜 砖诇 讚讜讚 讚讗诪专 讘驻专拽 拽诪讗 讚讘专讻讜转 (讚祝 讚. 讜砖诐) 砖讛讬讛 诪讘讬讬砖 驻谞讬 讚讜讚 讘讛诇讻讛 讜讙专住 讛转诐 讚诇讗 诪驻讬讘讜砖转 砖诪讜 讗诇讗 讗讬砖 讘注诇 砖诪讜 讻讬 诪驻讬讘讜砖转 讘谉 砖讗讜诇 谞拽专讗 讗讬砖 讘注诇 讘讚讘专讬 讛讬诪讬诐 讜诇讗 讻诪讛 砖讻转讜讘 讘住驻专讬诐 讗讬砖 讘讜砖转 砖诪讜 讚诇讗 诪爪讬谞讜 讘砖讜诐 诪拽讜诐 讗讬砖 讘讜砖转 砖谞拽专讗 诪驻讬讘讜砖转 讜讗讬砖 讘讜砖转 谞讛专讙 讘转讞诇转 诪诇讻讜转 讘讬转 讚讜讚 拽讜讚诐 诪注砖讛 讛讙讘注讜谞讬诐 讚诇讬讻讗 诇诪讬诪专 讚诪驻讬讘讜砖转 讘谞讜 砖诇 讬讛讜谞转谉 讛讬讛 专讘讜 砖诇 讚讜讚 讚讗讜转讜 诇讗 诪爪讬谞讜 讘砖讜诐 诪拽讜诐 砖谞拽专讗 诇讗 讗讬砖 讘讜砖转 讜诇讗 讗讬砖 讘注诇 讜讗''转 讜诇诪讛 诇讗 讞诇拽 诇讜 讻讘讜讚 诇专讘讜 诇讘拽砖 注诇讬讜 专讞诪讬诐 砖诇讗 讬拽诇讟谞讜 讛讗专讜谉 讜讬''诇 讚砖诪讗 讘拽砖 讜诇讗 谞注谞讛: 讜转讟讛讜 诇讛 讗诇 讛爪讜专. 讗讜诪专 讘诪讚专砖 讗诇 讛爪讜专 砖讛爪讚讬拽讛 注诇讬讜 讛讚讬谉 讜讗诪专讛 讛爪讜专 转诪讬诐 驻注诇讜: 讚讜谞讙专 讙专住讬'. 诪讚转 砖讻讬专讜转 讚讚讜谉 诇砖讜谉 诪讚讛 讻讚讗诪专 讘讘讘讗 讘转专讗 (讚祝 爪:) 讜拽专讜 诇讬讛. 讚讜谉 驻驻讗: 讜谞转讬谞讬诐 讚讜讚 讙讝专 注诇讬讛谉. 讘专讬砖 砖诪注转讬谉 驻讬' 讘拽讜谞讟专住 砖讙讝专 注诇讬讛谉 讞转谞讜转 讜讻讚讻转讬讘 讜讛讙讘注讜谞讬诐 诇讗 诪讘谞讬 讬砖专讗诇 讛诪讛 讜讙讜' 讻诇讜诪专 讗讬谉 专讗讜讬讬谉 诇讛讚讘拽 讘讬砖专讗诇 讜讛砖转讗 驻专讬讱 讚诪砖讛 讙讝专 注诇讬讛谉 注讘讚讜转 讜讗住讜专 诪砖讜诐 诇讗 讬讛讬讛 拽讚砖 讜诪砖谞讬 讚诪砖讛 诇讗 讙讝专 讗诇讗 诇讛讛讜讗 讚专讗 讜讬讛讜砖注 讘讝诪谉 砖讘讛诪''拽 拽讬讬诐 讜诪爪讬谞讜 诇诪讬诪专 讚诇讗 谞讗住专讜 讘砖讜诐 驻注诐 诪砖讜诐 诇讗 讬讛讬讛 拽讚砖 讻讬讜谉 讚诇讗 讙讝专 注诇讬讛谉 注讘讚讜转 讗祝 讘讝诪谉 砖讗讬谉 讘讬转 讛诪拽讚砖 拽讬讬诐 讜讚讜讚 讙讝专 注诇讬讛谉 讞转谞讜转 讜诇讗 砖注讘讚诐 诇讻讜诇讛讜 讚专讬 讜讗转讬 砖驻讬专 讛讗 讚讗讬谉 讘谞转讬谞讬诐 转讜专转 注讘讚讬诐 讚转谞谉 讘讗诇讜 谞注专讜转 (讻转讜讘讜转 讚祝 讻讟. 讜砖诐) 讚讛讘讗 注诇 讛谞转讬谞讛 讬砖 诇讛 拽谞住 讜讗讬诇讜 讘讘讗 注诇 讛砖驻讞讛 转谞谉 讚讗讬谉 诇讛 拽谞住 讜讗讜诪专 讘讬专讜砖诇诪讬 讗驻讬' 诪砖讜诪专转 砖诇讗 谞讘注诇讛 讜注讜讚 讚讗诐 讬砖 讘讛诐 转讜专转 注讘讚讜转 诇讬转住专讜 讞专讜专讬 讘谞转讬谞讬 讚诪砖讜讞专专 讗住讜专 讘砖驻讞讛 讻讚讗诪专 讘讞爪讬讜 注讘讚 讜讞爪讬讜 讘谉 讞讜专讬谉 诇讬砖讗 砖驻讞讛 讗讬谉 讬讻讜诇 讜讘驻专拽 注砖专讛 讬讜讞住讬谉 (拽讬讚讜砖讬谉 讚祝 住讟.) 拽讗诪专 讚讞专讜专讬 讜谞转讬谞讬 诪讜转专讬诐 诇讘讗 讝讛 讘讝讛 讜注讜讚 讬砖 诇驻专砖 讚讛讻讬 驻专讬讱 讜诇讗 注讘讚讜转 诪诪砖 诪砖讛 讙讝专 注诇讬讛谉 讜诪住转诪讗 讙讝专 谞诪讬 砖诇讗 讬转讞转谞讜 讘讛诐 讚讗讬谉 谞讻讜谉 砖讬转讞转谞讜 讘讛诐 讻讬讜谉 讚谞专讗讬谉 讻注讘讚讬诐 讜讚讜讚 谞诪讬 谞讜讻诇 诇讜诪专 讚讙讝专 注诇讬讛谉 注讘讚讜转 讻讚讬 砖诇讗 讬转讞转谞讜 讘讛诐 讜讛砖转讗 驻专讬讱 砖驻讬专 讚诪砖讛 讙讝专 注诇讬讛谉 讜谞讬讞讗 讛砖转讗 讛讗 讚拽讗诪专 讘讬诪讬 专' 讘拽砖讜 诇讛转讬专 谞转讬谞讬诐 诇讛驻拽讬注 砖注讘讜讚 诪讛诐 讜注诇 讬讚讬 讻谉 讬讛讬讛 诪讜转专 诇讛转讞转谉 讘讛诐 讜诪住讬拽 讚讞诇拽 诪讝讘讞 诪讬 讬转讬专 讜讻讬讜谉 讚讗讬砖转讬讬专 讘讛谉 砖注讘讜讚 砖诇 讞诇拽 诪讝讘讞 讗讬谉 讛讙讜谉 诇讬讚讘拽 讘讛诐 讜驻诇讬讙讗 讚专讘讬 讞讬讬讗 讘专 讗讘讗 讚讗诪专 讞诇拽 诪讝讘讞 讘讝诪谉 砖讗讬谉 讘讬转 讛诪拽讚砖 拽讬讬诐 诪讜转专 讜讗诐 讛讬讜 诪驻拽讬注讬谉 讞诇拽 注讚讛 讛讬讜 诪讜转专讬诐 诇讙诪专讬 讜砖讜讘 诇讗 讬讞讜诇 砖讜诐 注讘讚讜转 砖诇 讞诇拽 诪讝讘讞 讗驻讬诇讜 诇讻砖讬讘谞讛 讜讗讬谉 谞专讗讛 诇专讘讬谞讜 转诐 讚诪讚讗讜专讬讬转讗 讗住讬专讬 讘诇讗讜 讚诇讗 转转讞转谉 讻讚诪住讬拽 专讘讗 诇注讬诇 (讚祝 注讜.) 讚讘讙讬专讜转谉 讗讬转 诇讛讜 讞转谞讜转 讜转谞谉 (诪讻讜转 讚祝 讬讙.) 讜讗诇讜 讛谉 讛诇讜拽讬谉 讛讘讗 注诇 讛诪诪讝专转 讜注诇 讛谞转讬谞讛 讜诪讬讛讜 讗讬讻讗 诇诪讬诪专 讚谞转讬谞讛 讗讙讘 砖讬讟驻讗 讚诪诪讝专转 谞拽讟讛 讜讻谉 爪专讬讱 诇讜诪专 诇诪讗讬 讚讛讜讛 讘注讬 专讘讗 诇诪讬诪专 讚讘讙讬专讜转谉 诇讬转 诇讛讜 讞转谞讜转 讚讘讻诇 讚讜讻转讗 讗讬讬专讬 讘讙讬专讜转 讙讘讬 拽谞住 讜讘注砖专讛 讬讜讞住讬谉 (拽讬讚讜砖讬谉 住讟.) 讘诪转谞讬转讬谉 讜谞专讗讛 诇专讘讬谞讜 转诐 讚讚讜讚 讙讝专 注诇讬讛诐 砖注讘讜讚 讜讛讗 讚拽讗诪专 诇注讬诇 专讗讜讬 诇讛讚讘拽 注诐 讬砖专讗诇 讛讬讬谞讜 诇讛讬讜转 讘谞讬 讞讜专讬谉 讻诪讜转谉 讗讘诇 讞转谞讜转 讗住讜专 诪讚讗讜专讬讬转讗 讜讛讗 讚拽讗诪专 讘讬诪讬 专讘讬 讘拽砖讜 诇讛转讬专 谞转讬谞讬诐 诇讗 诇讛转讞转谉 讘讛诐 讗诇讗 诇讛驻拽讬注 注讘讜讚转诐 讜讗诪专 诇讛诐 专讘讬 讞诇拽 诪讝讘讞 诪讬 讬转讬专 讛诇讻讱 讗讬谉 诇谞讜 诇讛转讬专 讗驻讬诇讜 讞诇拽谞讜 砖诇讗 讬砖转讻讞 讞诇拽 诪讝讘讞 讜驻诇讬讙讗 讚专讘讬 讞讬讬讗 讘专 讗讘讗 讚讗诪专 讞诇拽 诪讝讘讞 讘讝诪谉 砖讗讬谉 讘讬转 讛诪拽讚砖 拽讬讬诐 诪讜转专 诪诪讬诇讗 讘诇讗 砖讜诐 

专诪讘"谉

讬讛讜砖注 讙讝专 讘讝诪谉 砖讘讬转 讛诪拽讚砖 拽讬讬诐. 驻讬' 讘讬谉 诇诪讝讘讞 讘讬谉 诇注讚讛 讚讜讚 讙讝专 讘讝诪谉 砖讗讬谉 讘"讛 拽讬讬诐 驻讬' 诇注讚讛 讗讘诇 诇诪讝讘讞 诇讻砖讬讘谞讛 驻诇讜讙转讗 讚专' 讞讬讬讗 讘专 讗讘讗 讘住诪讜讱.





专砖讘"讗

诪讬讚 谞转讜住驻讜 注诇 讬砖专讗诇 诪讗讛 讜讞诪砖讬诐 讗诇祝 讙专讬诐. 讜讛讗 讚讗诪专讬谞谉 (诇注讬诇 讬讘诪讜转 注讜, 讗) 诇讗 拽讘诇讜 讙专讬诐 诇讗 讘讬诪讬 讚讜讚 讜诇讗 讘讬诪讬 砖诇诪讛, 讛讬讬谞讜 讘讬转 讚讬谉 诪讜诪讞讛, 讗讘诇 讗诇讜 谞转讙讬讬专讜 讘讘讬转 讚讬谉 讛讚讬讜讟讜转 讜讻讬讜谉 砖谞转讙讬讬专讜 讞砖讜 诇讛谉 讻讚拽讬讬诪讗 诇谉 讻讜诇诐 讙专讬诐 讛诐 讻讚讗讬转讗 讘驻专拽 讻讬爪讚 (诇注讬诇 讬讘诪讜转 讻讚, 讘) 讙诪' 讛谞讟注谉 诪谉 讛砖驻讞讛 讜谞转讙讬讬专讛. 讜讻讝讛 讻转讘 讛专诪讘"诐 讝"诇 (讛诇讻讜转 讗讬住讜专讬 讘讬讗讛 驻讬"讙 讛讟"讜 讜讻讚讘专讬 讛诪讙讬讚 诪砖谞讛 砖诐. 讜注讬讬谉 讻住祝 诪砖谞讛 砖诐).





专讬讟讘"讗

讜讻讬 诪砖讜讗 驻谞讬' 讬砖 诇讛爪讬诇讜 诪讚讬谞讬 谞驻砖讜转 讗诐 讛讜讗 讞讬讬讘 砖讬转讞讬讬讘 讗讞专 讘诪拽讜诪讜. 讜讛讻转讬' 诇讗 讬讜诪转讜 讗讘讜转 注诇 讘谞讬' 讜讘谞讬' 诇讗 讬讜诪转讜 注诇 讗讘讜转 讜讛讬讗讱 讛住讻讬诪讛 砖讻讬谞讛 讻砖拽诇讟诐 讛讗专讜谉 诇讛专讙诐 讜诇注拽讜专 诪爪讜讛 讝讜 讜诪讛讚专讬' 诪讜讟讘 砖转注拽专 讗讜转 讗' 诪谉 讛转讜专讛 讜讗诇 讬转讞诇诇 砖诐 砖诪讬诐 讘驻专讛住讬讗 驻讬' 砖讻诇 讛讜专讗转 砖注讛 讜诇诪讙讚专 诪讬诇转' 砖专讬 讜讘"讚 诪讻讬谉 讜注讜谞砖讬' 砖诇讗 诪谉 讛转讜专讛 讜讗讬谉 讝讜 注拽讬专讛 诪诪砖 讗诇讗 砖转注拽专 诇驻讬 专讗讜转 讘谞讬 讗讚诐 拽讗诪专 讜讛讗 讚讗诪专讬' 讗讜转 讗' 诇讗讜 讚讜拽讗 讚讛讗 诪拽专讗 诪诇讗 注拽专讬谞谉 讗"谞 诪砖讜诐 讚诇讗 注拽专讬谞谉 诇诪"讚 讗诇祝 讚讘谞讬' 诇讗 讬讜诪转讜 注诇 讗讘讜转 讜讛讗诇祝 讛讬讗 诪讗讜转讬讜转 讛住驻专 砖讗讬谞讛 谞讛讙讜转:



讜讗讬谉 住驻拽 讻讬 砖讘注讛 讗诇讜 砖拽诇讟诐 讗专讜谉 讞讬讬讘讬 诪讬转讛 讛讬讜 诪爪讚 讗讞专 讜诇讻谉 谞转讙诇讙诇' 诇讛诐 讞讜讘讛 注讻砖讬讜 讬讜转专 诪砖讗专 讝专注讜 砖诇 砖讗讜诇 讜诪砖讜诐 讚诇讗 讬讚讬注 讞讜讘诐 拽专讬 诇讬讛 注拽讬专讛 砖讗讬谉 诇讛注谞讬砖 讗诇讗 注诇 讛谞讙诇讜转:



驻砖讟讜 讬讚讬讛诐 讘讙专讬' 讙专讜专讬' 驻讬' 讻砖讬专讚讜 诇讞讬讬讛诐 讜谞讟诇讜 驻专谞住转谉 诪注诇讛 讛讻转讜讘 讻讗诇讜 讛专讙诐 讻讚讗讬转' 诇注讬诇:



诪讬讚 谞转讜住驻讜 注诇 讬砖专讗诇 诪讗讛 讜讞诪讬砖讬诐 讗诇祝 讙专讬诐 讜讛拽砖讜 专讝"诇 讜讛讗 讗诪专讬谞谉 诇讗 拽讘诇讜 讙专讬诐 诇讗 讘讬诪讬 讚讜讚 讜诇讗 讘讬诪讬 砖诇诪讛 讜转讬专爪讜 讚讛诇诇讜 讘讘"讚 讛讚讬讜讟讜转 谞转讙讬讬专讜 讜拽"诇 讚讘讚讬注讘讚 讻诇诐 讙专讬诐 讻讚讗讬转' 讘驻' 讻讬爪讚 讜诪住转讘专讗 讚拽讜砖讬讗 诪注讬拽专' 诇讬转讗 诇讛讛讜讗 砖诇讗 拽讘诇讜 讙专讬诐 讘讬诪讬 讚讜讚 讜讘讬诪讬 砖诇诪讛 讛讬讬谞讜 讘住转诐 讚诪住转诪讗 讗讬谞诐 注讜砖讬' 讗诇讗 诪驻谞讬 驻讞讚 诪诇讞诪转 讚讜讚 讗讜 诇砖诇讞谉 诪诇讻讬诐 讜注讜砖专 砖诇诪讛 讗讘诇 讘讗诇讜 讛讚讘专讬诐 讛讜讻讬讞讜 砖谞转讙讬讬专讜 诪驻谞讬 诪讛 砖专讗讜 讘讝讛 拽讚讜砖转 讛转讜专讛 讜讬讜砖专 讞讜拽讬讛 讜诪砖驻讟讬讛 讜诇讻谉 拽讘诇讜诐:





转讜住驻讜转 专讬"讚

讜谞转讬谞讬诐 讚讜讚 讙讝专 注诇讬讛诐, 讬讛讜砖注 讙讝专 注诇讬讛诐 讚讻转讬讘 讜讬转谞诐 讬讛讜砖注 讞"注 讜砖讜讗讘讬 诪讬诐 诇注讚讛 讬讛讜砖注 讙讝专 讘讝诪谉 砖讘"讛 拽讬讬诐 讚讜讚 讘讝诪谉 砖讗讬谉 讘讛诪"拽,





诪讛专砖"讗 - 讞讬讚讜砖讬 讛诇讻讜转

转讜住' 讘讚"讛 讜谞转讬谞讬诐 讚讜讚 讙讝专 讻讜' 讜注讜讚 讬砖 诇驻专砖 讚讛讻讬 驻专讬讱 诪砖讛 讙讝专 注诇讬讛谉 注讘讚讜转 讜诇讗 注讘讚讜转 诪诪砖 讻讜' 注讻"诇 讻谉 讛讜讗 讘拽爪转 谞讜住讞讗讜转 讘转讜住' 讜讻爪"诇 讜讻谉 讛讜讗 讘转讜住' 讘专"驻 讗诇讜 谞注专讜转 讚诇讗 注讘讚讜转 诪诪砖 讙讝专讜 注诇讬讛诐 讚讗诐 诇讗 讻谉 诇讗 讬转讬讬砖讘 讛讛讜讗 讚讛讘讗 注诇 讛谞转讬谞讛 讬砖 诇讛 拽谞住 讜讛讛讬讗 讚讞专讜专讬 讜谞转讬谞讬 诪讜转专讬诐 诇讘讗 讝讛 讘讝讛 讜讛讜爪专讻讜 诇讛讱 驻讬专讜砖讗 讚诇驻讬' 拽诪讗 砖讻转讘讜 诇驻"讛 讚讚讜讚 诇讗 讙讝专 讗诇讗 讞转谞讜转 拽砖讬讗 讚讛讬讗讱 拽讗诪专 讚讘讬诪讬 专讘讬 讘讗讜 诇讛转讬专 谞转讬谞讬诐 讛讗 讗讬谉 讘"讚 诪讘讟诇 讚讘专讬 讘"讚 讗讞专 讜注讜讚 诪讗讬 拽讗诪专 讞诇拽 诪讝讘讞 诪讬 讬转讬专 讚讛讗 诪讝诪谉 砖讘讛诪"拽 讗讬谞讜 拽讬讬诐 诇讗 讛讬讛 讻诇诇 注诇讬讛谉 砖注讘讜讚 讜注"讻 讻转讘讜 诇讝讛 讛驻讬' 讜谞讬讞讗 讛砖转讗 讛讗 讚拽讗诪专 讘讬诪讬 专讘讬 讻讜' 讚诇驻讬' 拽诪讗 讗讬谞讜 谞讬讞讗 讻诪"砖:


讘讗"讚 讚讘讻诇 讚讜讻转讗 讗讬讬专讬 谞诪讬 讘讙讬专讜转 讙讘讬 拽谞住 讻讜' 注讻"诇 拽讗讬 谞诪讬 注诇 讚讘专讬 专"转 讜讻谉 讛讜讗 讘转讜住' 专"驻 讗诇讜 谞注专讜转 讚讗诪讛 砖讻转讘 专"转 讚诪住讬拽 专讘讗 讚讘讙讬专讜转 讗讬转 诇讛讜 讞转谞讜转 讻转讘讜 讚讻诇 讛讬讻讗 讚讞砖讬讘 谞转讬谞讛 讗讬讬专讬 讘讙讬专讜转 讻诪讜 讙讘讬 拽谞住 讻讜' 注"砖:


讘驻专砖"讬 讘讚"讛 诪讞讜讟讘 注爪讬讱 诪讚拽专讬谞讛讜 讻讜' 讜讙讘注讜谞讬诐 讞讜讟讘讬 注爪讬诐 谞讬谞讛讜 讚诇讛讻讬 讗拽爪讬谞讛讜 讬讛讜砖注 注讻"诇 驻讬' 诇讚讘专讬讜 讚讜讚讗讬 讬讚注 讛诪拽砖讛 讚讘讬诪讬 诪砖讛 讘讗讜 讗讬讝讛 讗讜诪讛 诪讻谞注谞讬诐 讜谞转讙讬讬专讜 讜砖讜讘 讘讗讜 注讜讚 讙讘注讜谞讬诐 讘讬诪讬 讬讛讜砖注 讜谞转讙讬讬专讜 讻讚讚专砖讬谞谉 讜讬注砖讜 讙诐 讛诐 讘注专诪讛 讜讗讛谞讛讜 讚讘讬诪讬 讬讛讜砖注 讙讝专 讚讜讚 讻讚讻转讬讘 讜讛讙讘注讜谞讬诐 诇讗 诪讘谞讬 讬砖专讗诇 讙讜' 讗诇讗 讚讗讬转 诇讬讛 诇转诇诪讜讚讗 讚讻讬讜谉 讚诪砖讛 讙讝专 讗讞讜讟讘讬 注爪讬诐 砖讛讬讜 讘讬诪讬讜 砖诇讗 讬讛讬讜 讘讻诇诇 讬砖专讗诇 讜讙专讬诐 讗"讻 讛讙讘注讜谞讬诐 砖讛讜拽爪讜 讙"讻 讘讬诪讬 讬讛讜砖注 诇讞讜讟讘讬 注爪讬诐 谞诪讬 讘讻诇诇 讙讝讬专转 诪砖讛 讛诐 砖讙讝专 注讘讚讜转 注诇 讞讜讟讘讬 注爪讬诐 讜诪砖谞讬 讚诪砖讛 诇讗 讙讝专 讻诇诇 注讘讚讜转 讗诇讗 讗讞讜讟讘讬 注爪讬诐 砖讛讬讜 讘讬诪讬讜:





诪讛专砖"讗 - 讞讬讚讜砖讬 讗讙讚讜转

讙' 住讬诪谞讬诐 讬砖 讘讗讜诪讛 讝讜 专讞诪谞讬诐 讻讜'. 专"诇 住讬诪谞讬诐 砖讛诐 谞讬讻专讬诐 讘诪讚讜转 讛诇诇讜 诪转讜讱 砖讗专 讗讜诪讜转:


诇注谞讬谉 讛专讞诪讬诐 讘驻' 讛诪讘讬讗 讘注讜讘讚讗 讚砖讘转讬 讻讜'. 砖讗诪专 讛谞讬 诪注专讘 专讘 拽讗转讜 讚讻转讬讘 讜谞转谉 诇讱 专讞诪讬诐 讙讜' 讻诇 讛诪专讞诐 注诇 讛讘专讬讜转 讘讬讚讜注 砖讛讜讗 诪讝专注讜 砖诇 讗讘专讛诐 讗讘讬谞讜 讻讜' 讜讘砖讘转 驻' 讻"讙 讻诇 讛诪专讞诐 注诇 讛讘专讬讜转 诪专讞诪讬诐 注诇讬讜 诪谉 讛砖诪讬诐 砖谞讗诪专 讜谞转谉 诇讱 专讞诪讬诐 讜专讞诪讱 讙讜' 讜驻讬' 讛讻转讜讘 讜谞转谉 诇讱 专讞诪讬诐 讚讛讬讬谞讜 砖讬讛讬讛 诇讱 诪讚转 讛专讞诪讬诐 砖转讛讬讛 讗转讛 诪专讞诐 注诇 讛讘专讬讜转 讜诇讗 讻谉 砖讗专 讛讗讜诪讜转. 讜诇注谞讬谉 讛讘讜砖讛 讗诪专讬谞谉 讘谞讚专讬诐 讘注讘讜专 转讛讬讛 讬专讗转讜 注诇 驻谞讬讻诐 讙讜' 讝讜 讛讘讜砖讛 讻讜' 讻讬 讛讬专讗讛 讛谞讬讻专转 讘驻谞讬诐 讛讬讗 讛讘讜砖讛 讻诪"砖 讘讜砖转 驻谞讬诐 诇讙"注 讜讛讛驻讱 注讝 驻谞讬诐 讜诇讗讜 诇驻讬 诪讝讙谉 讜讟讘注谉 拽讗诪专 讚讛讗 讗诪专讜 讘讘讬爪讛 驻"讙 讬砖专讗诇 注讝 讘讗讜诪讜转 讛谉 讜诪驻谞讬 诪讛 谞讬转谞讛 转讜专讛 诇讬砖专讗诇 诪驻谞讬 砖讛谉 注讝讬谉 讗诇讗 讚注诇 砖诐 讝讛 谞拽专讗讜 讘讬讬砖谞讬诐 砖讛转讜专讛 诪转砖转 讻讞谉 讜诪讻谞注转 诇讘诐 讻驻专砖"讬 砖诐 讜讝讛 讛讻转讜讘 讘注讘讜专 转讛讬讛 讬专讗转讜 讙讜' 讘注谞讬谉 谞转讬谞转 讛转讜专讛 谞讗诪专 砖谞转谉 讛拽讘"讛 讛转讜专讛 砖讛讬讗 讬专讗转讜 注诇 驻谞讬谞讜 诇讘诇转讬 谞讞讟讗 讻讚讗诪专讬谞谉 砖诐 讜讛"谞 诪讜讻讞 讛讛讬讗 讚谞讚专讬诐 砖讛讘讜砖讛 讘讗讛 诇谞讜 诪谞转讬谞转 讛转讜专讛 砖讗诪专讜 砖诐 讚讻诇 诪讬 砖讗讬谉 诇讜 讘讜砖转 驻谞讬诐 讘讬讚讜注 砖诇讗 注诪讚讜 讗讘讜转讬讜 注诇 讛专 住讬谞讬. 讜诇注谞讬谉 讙"讞 讗诪专 讚讻转讬讘 讻讬 讬讚注转讬讜 讙讜' 讜讗注"讙 砖诇讗 讛讜讝讻专 讘讻转讜讘 讗诇讗 诪砖驻讟 讜爪讚拽讛 讛讜爪讬讗讜 诪谉 讛讻转讜讘 讛讝讛 讙"讻 讙"讞 讜讛讜讗 讘讻诇诇 讜砖诪专讜 讚专讱 讛' 讙讜' 讻讬 讛讙"讞 谞拽专讗 讚专讱 讛' 砖讬诇讱 讘讛 讛讗讚诐 讗讞专讬 诪讚讜转讬讜 讬转' 讘"讛 讻诪"砖 讗讞专讬 讛' 讗诇讛讬讻诐 转诇讻讜 讜讻讬 讗驻砖专 诇讛诇讜讱 讗讞专 砖讻讬谞讛 讻讜' 讗诇讗 诇讛诇讜讱 讗讞专 诪讚讜转讬讜 诪讛 讛讜讗 诪诇讘讬砖 注专讜诪讬诐 讻讜' 讜诪讬讛讜 拽"拽 讗诪讗讬 诇讗 拽讗诪专 谞诪讬 诪讛讗讬 拽专讗 讚讻讬 讬讚注转讬讜 讙讜' 讚注讜讚 住讬诪谞讬诐 谞讬讻专讬诐 讬砖 讘讛诐 讘注诇讬 诪砖驻讟 讜讘注诇讬 爪讚拽讛 讜讗驻砖专 讚讗讬谉 讗诇讜 诪砖驻讟 讜爪讚拽讛 住讬诪谞讬诐 谞讬讻专讬诐 讻诪讜 讗诇讜 讙' 讚谞拽讟 讜讚讜"拽:


诪"砖 讛谞讬 讗诪专 专讘 讛讜谞讗 讛注讘讬专讜诐 讻讜'. 诇讗 讬讚注谞讗 诪讛讬讻讗 驻住讬拽讗 诇讬讛 讚讛讜讜 注讜讚 讘谞讬诐 讗讞专讬诐 诪讝专注 砖诇 砖讗讜诇 讜讗驻砖专 讚讛砖转讗 谞诪讬 驻专讬讱 诪诪驻讬讘讜砖转 讘谉 讬讛讜谞转谉 讜诇讚讘专讬 讛转讜住' 谞讬讞讗 讟驻讬 砖讻转讘讜 讚诪驻讬讘讜砖转 讘谉 砖讗讜诇 讛讬讛 专讘讜 砖诇 讚讜讚 讜诇讗 诪驻讬讘讜砖转 讘谉 讬讛讜谞转谉 讜驻专讬讱 诪"砖 讛谞讬 讚诪驻讬讘讜砖转 讘谉 砖讗讜诇 讛讜讗 讘讻诇诇 讛讝' 讘谞讬诐 讜诇诪讛 诇讗 讞诇拽 诇讜 讻讘讜讚 讜讛讬讛 诇讜 诇讬拽讞 讟驻讬 讘转讜讱 讛讝' 诪驻讬讘讜砖转 讘谉 讬讛讜谞转谉 砖诇讗 讛讬讛 专讘讜 讜诇诪住拽谞讗 砖讘拽砖 专讞诪讬诐 注诇讬讜 讜诇讗 谞注谞讛 讻诪"砖 讛转讜住' 讜拽"诇:


讜诪"砖 讜讛讻转讬讘 诇讗 讬讜诪转讜 讗讘讜转 注诇 讘谞讬诐 讙讜'. 讗住讬驻讗 讚拽专讗 住诪讬讱 讚讻转讬讘 讗讬砖 讘讞讟讗讜 讬讜诪转讜 讜拽专讗 讚诇讗 讬讜诪转讜 讗讘讜转 注诇 讘谞讬诐 诪讜拽诪讬谞谉 讘诪住讻转 住谞讛讚专讬谉 讘注讚讜转 讘谞讬诐 讜诇讗 讬讜诪转讜 讘谞讬诐 注诇 讗讘讜转 讘注讚讜转 讗讘讜转 讜讗注"讙 讚讻转讬讘 驻讜拽讚 注讜谉 讗讘讜转 注诇 讘谞讬诐 讛讗 诪讜拽诪讬谞谉 诇讬讛 驻"拽 讚讘专讻讜转 讛讬讬谞讜 讘砖讗讜讞讝讬谉 诪注砖讛 讗讘讜转讬讛诐 讘讬讚讬讛诐 讜讛讻讗 驻专讬讱 讚诪砖诪注 讚诇讗 谞讚讜谞讜 讻诇诇 专拽 讘砖讘讬诇 讞讟讗 砖讗讜诇 讘讙讘注讜谞讬诐 讜诪讞诪砖转 讘谞讬 诪讬讻诇 谞诪讬 诇讗 拽砖讬讗 诇讛讜 讚讗驻砖专 讚拽讟谞讬诐 讛讬讜 讚讘谞讬 诪讬专讘 讛讬讜 讻讚讗诪专讬谞谉 讘注诇诪讗 讜谞注谞砖讜 砖驻讬专 讘砖讘讬诇 注讜谉 讗讘讜转诐 砖讗讜诇 讻讚讗诪专讬谞谉 讗讬砖 讘讞讟讗讜 讬讜诪转讜 讗讘诇 砖讗讬谞讜 讗讬砖 讚讛讬讬谞讜 拽讟谉 讬讜诪转 讘注讜谉 讗讘讜转 讗讘诇 诪讗讚诪讜谞讬 讜诪驻讬讘讜砖转 讘谞讬 砖讗讜诇 砖讛讬讜 讙讚讜诇讬诐 讘讗讜转讛 砖注讛 驻专讬讱 砖驻讬专 讜诇讝讛 讻讬讜讜谞讜 诇讜诪专 讜转拽讞 专爪驻讛 讙讜' 讗诇 讛爪讜专 讙讜' 讜讗诪专讛 讛爪讜专 转诪讬诐 讙讜' 讻诪"砖 讛转讜住' 专"诇 讚讗驻讬诇讜 讛讬讗 诇讗 讛专讛专讛 讗讞专 诪讚转 讛讚讬谉 诇诪讛 谞注谞砖讜 讘谞讬讛 讛讙讚讜诇讬诐 讘注讜谉 讗讘讜转诐 讗诇讗 砖讛爪讚讬拽讛 讛讚讬谉 讻讚讗诪专讬谞谉 诪讜讟讘 砖转注拽专 讻讜' 讜讚讜"拽:


讜诪讛 讙专讬诐 讙专讜专讬诐 讻讱 讬砖专讗诇 注讗讻"讜 讻讜'. 讬砖专讗诇 诪诪砖 诇讗 讛讜讬 专讘讜转讗 诇讙讘讬 注讜讘专讬诐 讜砖讘讬诐 砖讬讛讬讜 专讗讜讬诐 诇讬讚讘拽 讗讘诇 讛"拽 讜诪讛 讙专讬诐 讙专讜专讬诐 讛讬讬谞讜 讛谞转讬谞讬诐 砖讙讝专讜 讘讛谉 讗讬住讜专 讞转谞讜转 讜注讜讚 讙讝专讜 砖讬注讘讜讚 注诇讬讛谉 诇注讜诇诐 讻讱 砖讗专 讙专讬诐 讚讛讜讜 讻讬砖专讗诇 诇讙讘讬 讞讬转讜谉 诇讬讚讘拽 讘讛谉 注讗讻"讜 讜讚讜"拽:


住诇讬拽 驻专拽 讛注专诇





专砖"砖

讙诪专讗 讜讬住驻专 砖诇诪讛 讻讜' 砖讘注讬诐 讗诇祝 谞讜砖讗 住讘诇. 诪诇转 谞讜砖讗 诇讬转讗 讘诪拽专讗:



转讚"讛 讜转讟讛讜. 讗讜诪专 讘诪讚专砖 讻讜' 砖讛爪讚讬拽讛 注诇讬讛诐. 讻爪"诇 (专砖"诇) 讜讛诪讚专砖 讛讜讗 讘谞砖讗 驻"讞 讜讻"讛 讘讬专讜砖诇诪讬 驻' 注砖专讛 讬讜讞住讬谉:



转讚"讛 讜谞转讬谞讬诐. 讜注讜讚 讬诇"驻 讚讛讻讬 驻专讬讱 诪砖讛 讙讝专 注诇讬讛诐 注讘讚讜转 讜诇讗 注讘讚讜转 讻讜' 专砖"讗:





讛讙讛讜转 讬注讘"抓

转讚状讛 讗专诪讜谞讬. 讘驻"拽 讚讘专讻讜转 讻讜' 讗砖讘注诇. 谞"讘 注诪"砖 砖诐 讘讙诇讬讜谉 讘住"讚 讻讬 讗砖讘注诇 讛讜讗 讗讬砖 讘讜砖转 讜转诪讛 注诇 注爪诪讱 诪讛 注谞讬谉 讗砖讘注诇 诇诪驻讬讘讜砖转 讜诪驻讬讘讜砖转 讛诇讗 谞拽专讗 诪专讬讘 讘注诇 讜注讜讚 诪讚讜注 讬讞砖讜讘 讛讻转讜讘 讛讘谉 讛砖谞讬 砖诇 驻诇讙砖 注诐 讛讘谞讬诐. 讜诇讗 讙诐 讗讞讬讜 讛专讗砖讜谉:


砖诐 讚状讛 讜谞转讬谞讬诐. 讜注讜讚 讬砖 诇驻专砖 讚讛"驻 诪砖讛 讙讝专 注诇讬讛诐 注讘讚讜转 讜诪住转诪讗. 讻"讛 讘讚驻讜住 讜讜讬谞爪讬讗 (讜注讬' 诪讛专砖"讗) 讜谞砖转讘砖 讘讚驻讜住 驻讚状诪:





讘谉 讬讛讜讬讚注

讛侄注直讘执讬专讜旨诐 诇执驻职谞值讬 讗指专讜止谉. 讻转讘 讛专讬讟讘"讗 讗诇讜 砖拽诇讟诐 讛讗专讜谉 讞讬讬讘讬 诪讬转讛 讛讬讜 诪爪讚 讗讞专 讜谞转讙诇讙诇讛 诇讛诐 讞讜讘转诐 讻讗谉 讜诪砖讜诐 讚诇讗 讬讚讬注 讞讜讘诐 拽专讬 诇讬讛 注拽讬专讛 砖讗讬谉 诇讛注谞讬砖 讗诇讗 注诇 讛谞讙诇讜转 注讚 讻讗谉 诇砖讜谞讜.
讜诇驻讬 讝讛 诪讛 砖讗诪专 讚讛转驻诇诇 注诇 诪驻讬讘讜砖转 砖诇讗 讬拽诇讟谞讜 讛讗专讜谉 讛讬讬谞讜 讚讛转驻诇诇 讗祝 注诇 驻讬 砖讛讜讗 讞讬讬讘 诪讬转讛 诪讚讘专 讗讞专 讬诪讜转 诪讬转讛 讗讞专转 注诇 讗讜转讛 讞讜讘讛 讜诇讗 讬诪讜转 讘诪讬转讛 讝讜 砖讬砖 讘讛 讝诇讝讜诇 讟驻讬 讛谉 诪讞诪转 转诇讬讛 诇注讬谞讬 讛讻诇 讜讛谉 诪爪讚 砖讛讬讛 讘讚注转诐 诇讛谞讬讞诐 转诇讜讬讬诐 讻诪讛 讞讚砖讬诐 诇驻专住诐 讛讚讘专.



讜职讻执讬 诪址砖旨讉讜止讗 驻旨指谞执讬诐 讬值砖讈 讘旨址讚旨指讘指专?!. 拽砖讗 诪讛 诪砖讜讗 驻谞讬诐 讬砖 讻讗谉, 讜讛诇讗 讛讙讘注讜谞讬诐 诇讗 讘拽砖讜 讗诇讗 专拽 砖讘注讛 讜讻讬讜谉 砖拽诇讟 讛讗专讜谉 砖讘注讛 谞砖诇诐 讛讚讘专 讜讗讬谉 讛讻讬 谞诪讬 讗诐 诇讗 讛讬讛 拽讜诇讟 讗诇讗 专拽 砖砖讛 讛讬讛 诪讘讬讗讜 诇讛砖诇讬诐 讛诪谞讬谉?
讜谞专讗讛 诇讬 讘住"讚 诪讗讞专 讚讛注讘讬专 讘谞讬 诪讬讻诇 讘转 砖讗讜诇 拽讜讚诐 诇讛讻讬 讞砖讬讘 诪砖讜讗 驻谞讬诐 讻讬 讘谉 讬讛讜谞转谉 砖讛讜讗 讘谉 砖讗讜诇 讗诇讬讜 谞讜讙注 讛讚讘专 讬讜转专 诪讘谞讬 讘转讜 砖诇 砖讗讜诇 讗砖专 讬诇讚讛 诇注讚专讬讗诇 讻讬 诪执砖职讈驻职旨讞止转指诐 诇职讘值讬转 讗植讘止转指诐 (讘诪讚讘专 讗, 讬讞) 讻转讬讘, 讜谞诪爪讗 砖拽讬专讘 讗转 讛诪专讜讞拽讬诐 讜专讬讞拽 讛诪拽讜专讘讬诐 讜诇讻谉 拽专讬 诇讚讘专 讝讛 诪砖讜讗 驻谞讬诐.



诪讜旨讟指讘 砖讈侄转旨值注指拽值专 讗讜止转 讗址讞址转 诪执谉 讛址转旨讜止专指讛, 讜职讗址诇 讬执转职讞址诇旨值诇 砖讈值诐 砖讈指诪址讬执诐 讘旨职驻址专职讛侄住职讬指讗. 驻讬专砖讜 讛转讜住驻讜转 讝"诇 砖讛讜讗 转讬讘转 诇止讗 (讚讘专讬诐 讻讚, 讟讝), 讻讗诇讜 诇讗 讻转讬讘 诇讗. 讜讛拽砖讛 讛专讬"祝 讝"诇 讚讛讗 讻转讬讘 '讗执讬砖讈 讘职旨讞侄讟职讗讜止 讬讜旨诪指转讜旨' 讜讗诐 讻谉 讬砖 注拽讬专转 驻住讜拽 讗讞讚? 讜讻谉 拽砖讗 讘诇讗 转诇讬谉 讚讻转讬讘 (讚讘专讬诐 讻讗, 讻讙) 讻执旨讬 拽指讘讜止专 转执旨拽职讘职旨专侄谞旨讜旨 讘址旨讬旨讜止诐 讛址讛讜旨讗? 讜讻转讘 砖诪讗 讗讜转 讗讞转 诇讗讜 讚讜拽讗 注讬讬谉 砖诐.
讜谞专讗讛 诇讬 讘住"讚 讚讗诪专讜 专讘讜转讬谞讜 讝"诇 (诪讻讜转 讻讙:) 转专讬"讙 诪爪讜转 谞讗诪专讜 诇诪砖讛 讜谞转谞诐 诇讬砖专讗诇 讚讻转讬讘 (讚讘专讬诐 诇讙, 讚) 转旨讜止专指讛 爪执讜指旨讛 诇指谞讜旨 诪止砖侄讈讛. 讜诪拽砖讛 讛讙诪专讗 转讜专讛 [611] 讘讙诪讟专讬讗 砖砖 诪讗讜转 讜讗讞讚 注砖专 讛讜讬? 讜诪砖谞讬 '讗指谞止讻执讬 讜职诇止讗 讬执讛职讬侄讛 诇职讱指' (砖诪讜转 讻, 讘) 诪驻讬 讛讙讘讜专讛 砖诪注谞讜诐. 谞诪爪讗 讻诇 诪爪讜转 讛转讜专讛 诪诇讘讚 讗指谞止讻执讬 讜职诇止讗 讬执讛职讬侄讛 诇职讱指 谞专诪讝讜 讜谞讻谞住讜 讘诪住驻专 讗讜转讬讜转 转讜专讛 讜诇驻讬 讝讛 讛诇讗讜 讚职诇止讗 讬讜旨诪职转讜旨 讗指讘讜止转 注址诇 讘指旨谞执讬诐 讜讻谉 诇讗讜 讚职诇止讗 转指诇执讬谉 谞执讘职诇指转讜止 讛诐 讘讻诇诇 诪住驻专 讗讜转讬讜转 转讜专讛 讜注诇 讝讛 拽讗诪专 诪讜旨讟指讘 砖讈侄转旨值注指拽值专 讗讜止转 讗址讞址转 诪执谉 讛址转旨讜止专指讛 专讜爪讛 诇讜诪专 诪住驻专 讗讞讚 诪谉 讛诪住驻专讬诐 讛专诪讜讝讬诐 讘讗讜转讬讜转 转讜专讛.
讜讛讙讗讜谉 诪讛专砖"讗 讝"诇 讻转讘 讗住讬驻讗 讚拽专讗 住诪讬讱 讚讻转讬讘 (讚讘专讬诐 讻讚, 讟讝) 讗执讬砖讈 讘职旨讞侄讟职讗讜止 讬讜旨诪指转讜旨 讬注谉 讚诪讛 砖讗诪专 诇止讗 讬讜旨诪职转讜旨 讗指讘讜止转 注址诇 讘指旨谞执讬诐 诪讜拽诪讬谞谉 讘诪住讻转 住谞讛讚专讬谉 (住谞讛讚专讬谉 讻讝:) 诇讗 讬讜诪转讜 讘谞讬诐 讘注讚讜转 讗讘讜转 讜诪讛 砖谞讗诪专 (砖诪讜转 讻, 讚) 驻止旨拽值讚 注植讜鈥嵵棺� 讗指讘止转 注址诇 讘指旨谞执讬诐, 讛讗 诪讜拽诪讬谞谉 诇讛 讘诪住讻转 讘专讻讜转 (讘专讻讜转 讝.) 讛讬讬谞讜 讘讗讜讞讝讬谉 诪注砖讛 讗讘讜转讬讛诐 讘讬讚讬讛诐 讗诇讗 讻讗谉 诪拽砖讛 诪谉 住讜祝 讛驻住讜拽 讚拽讗诪专 讗执讬砖讈 讘职旨讞侄讟职讗讜止 讬讜旨诪指转讜旨 注讚 讻讗谉 讚讘专讬讜 注讬讬谉 砖诐.
讜讗祝 注诇 讙讘 讚爪专讬讱 诇注拽讜专 诇驻讬 讝讛 讙' 转讬讘讜转 讜讗讬讱 拽专讬 诇讬讛 注拽讬专转 讗讜转 讗讞转? 驻讬专砖 讛专讘 注讬讜谉 讬注拽讘 讝"诇 讚讗讬谉 爪讜专讱 诇注拽讜专 讗诇讗 讗讜转 讗讞转 讛讜讗 讗讜转 讜' 砖诇 讘职旨讞侄讟职讗讜止 讚拽专讬谞谉 诇讛 '讘讞讟讗 讬讜诪转' 讛讬讬谞讜 讞讟讗 讘住转诐 讚诪砖诪注 讛谉 砖诇讜 讛谉 砖诇 讗讘讜转讬讜 注讚 讻讗谉 讚讘专讬讜 注讬讬谉 砖诐.
讜讛谞讛 讘讝讛 谞专讗讛 诇讬 讘住"讚 诪讛 砖讗诪专 讚讜讚 讛诪诇讱 注"讛 讙址旨诇 注值讬谞址讬 讜职讗址讘执旨讬讟指讛 谞执驻职诇指讗讜止转 诪执转旨讜止专指转侄讱指 (转讛诇讬诐 拽讬讟, 讬讞) 转讞诇拽 转讬讘转 '谞驻诇讗讜转' 诇砖转讬诐 讜拽专讬 讘讛 '谞驻诇 讗讜转' 讜讛讬讬谞讜 谞驻诇 谞讞住专 讻诪讜 诇止讗 谞止驻值诇 讗指谞止讻执讬 诪执讻侄旨诐 (讗讬讜讘 讬讘, 讙) 讻诇讜诪专 讚讘注讬 讚讜讚 讛诪诇讱 注"讛 专讞诪讬 诪拽诪讬 砖诪讬讗 讘讗讜转讜 注谞讬谉 讗砖专 谞驻诇 讘讜 讗讜转 诪转讜专转讱 讙诇 注讬谞讬 讛砖讻诇 砖诇讬 讘讜 砖讗讘讬讟讛 诇注砖讜转 讚讘专 诪转讜拽谉 讛谉 讘注谞讬谉 讛转驻诇讛 砖讗转驻诇诇 注诇 诪拽爪转诐 讜讛谉 讘注谞讬谉 讛注诪讚转诐 诇驻谞讬 讛讗专讜谉 砖诇讗 讗注砖讛 讚讘专 砖讗讬谞讜 讛讙讜谉 砖讗讬谉 专爪讜谞讱 讘讜.
讜专讗讬转讬 诇讛专讘 注讬专 讘谞讬诪讬谉 讘诪讻诇转讬谉 砖讻转讘 转诪谉 转谞讬谞谉 讛讗讜诪专 诇砖诇讜讞讜 爪讗 讜讛专讜讙 讛讜讗 讞讬讬讘 讜砖诇讜讞讜 驻讟讜专 砖诪讗讬 讛讝拽谉 讗讜诪专 诪砖讜诐 讞讙讬 讛谞讘讬讗 讛诪砖诇讞 讞讬讬讘 讚讻转讬讘 讗讜转讜 (砖诪讜讗诇 讘' 讬讘, 讟) 讛指专址讙职转指旨 讘职旨讞侄专侄讘 讘职旨谞值讬 注址诪旨讜止谉, 讜讗诪专讬谞谉 讘讙诪专讗 讚拽讚讜砖讬谉 (拽讚讜砖讬谉 诪讙.) 转谞讗 拽诪讗 讚住讘讬专讗 诇讬讛 讛诪砖诇讞 驻讟讜专 讚专讬砖 讛志讬 砖诇 讛址讛讜旨讗 (讜讬拽专讗 讬讝, 讚) 讛谞讗诪专 讙讘讬 砖讞讜讟讬 讞讜抓 讚诐 讬讞砖讘 诇讗讬砖 讛讛讜讗 讚诐 砖驻讱 讛讜讗 讜诇讗 砖讜诇讞讬讜 讜诪讝讛 讬诇讬祝 讚讗讬谉 砖诇讬讞 诇讚讘专 注讘讬专讛 讜砖诪讗讬 讛讝拽谉 讚住讘讬专讗 诇讬讛 讛诪砖诇讞 讞讬讬讘 讛讜讗 讛址讛讜旨讗 诇讗 讚专讬砖.
讜讛砖转讗 诇驻讬 砖讬讟讛 讝讜 讚讛诪砖诇讞 驻讟讜专 诪讻讞 讚专砖讛 讚讗讜转 讛志讬 砖诇 讛址讛讜旨讗 讛砖转讗 讘注谞讬谉 讝讛 讚谞讜讘 注讬专 讛讻讛谞讬诐 讗讬谉 砖讗讜诇 讛诪诇讱 注"讛 讞讬讬讘 诪谉 讛讚讬谉 讻讬 讛讜讗 诇讗 讛专讙 讘注爪诪讜 讗诇讗 讗诪专 诇讚讜讗讙 住讜讘 讜驻讙注 讜讗讬谉 砖诇讬讞 诇讚讘专 注讘讬专讛.
讜讗诐 讻谉 诇驻讬 讝讛 讻讬讜谉 讚专讗讜 砖谞转讞讬讬讘讜 讘谞讬讜 讛专讬讙讛 讘诪拽讜诪讜 诪砖讜诐 砖讬转拽讚砖 砖诐 砖诪讬诐 诇讗 讛讬讛 诇讛诐 诇讛谞讬讞诐 转诇讜讬讬诐 讜诇注讘讜专 注诇 '诇止讗 转指诇执讬谉 谞执讘职诇指转讜止' 讻讬讜谉 讚注讬拽专 讚讬谉 讝讛 砖谞转诇讜 讛讜讗 讞讬讚讜砖 讚讞讚砖讬讛 专讞诪谞讗 讘讝讗转 讛诪注砖讛 讚讛讗 诪谉 讛讚讬谉 讙诐 砖讗讜诇 讗讘讬讛诐 驻讟讜专 讜讗讬谉 诇讱 讘讜 讗诇讗 讞讬讚讜砖讜 诪讛 砖谞爪讟讜讜 诇转诇讜转 讝专注讜 砖诇 砖讗讜诇 讻讗砖专 讘拽砖讜 讛讙讘注讜谞讬诐 讗讱 诇诇讬谉 谞讘诇转诐 注诇 讛注抓 讗砖专 诇讗 讘拽砖讜 讛讙讘注讜谞讬诐, 注诇 讝讗转 诪谞讗 诇讬讛 讻讬讜谉 讚讚讬谉 讝讛 注讬拽专讜 讞讬讚讜砖?
讜诪砖谞讬 讗诪专讜 诪讜旨讟指讘 砖讈侄转旨值注指拽值专 讗讜止转 讗址讞址转 诪执谉 讛址转旨讜止专指讛 驻讬专讜砖 讘注讬拽专 讛讚讬谉 诇讞讬讬讘 讗转 砖讗讜诇 诇讗 讞砖讘讜 讗讜转讜 讞讬讚讜砖 讗诇讗 讗诪专讜 诪讚讬谞讗 讞讬讬讘 讜讛讬讬谞讜 讚诇讗 讚专砖讬 讗讜转 讛志讬 砖诇 讛址讛讜旨讗 诇诪讬讚谉 诪讬谞讛 讚讛诪砖诇讞 驻讟讜专 讜诇讛讻讬 讛讜住讬驻讜 诇注砖讜转 讚讘专 讝讛 砖诇 诇讬谞转诐 注诇 讛注抓 讻讬讜谉 讚诇讗 讞砖讘讜 注讬拽专 讛讚讬谉 讞讬讚讜砖 讻讚讬 砖讬讗诪专讜 讗讬谉 诇讞讚砖 讘讜 讬讜转专 讚讗讬谉 诇讱 讘讜 讗诇讗 讞讬讚讜砖讜! 注讚 讻讗谉 讚讘专讬讜 讘砖讬谞讜讬 讻讗砖专 讬专讗讛 讛专讜讗讛.
谞诪爪讗 诇驻讬 讝讛 讬诇驻讬谞谉 讚讗讬谉 砖诇讬讞 诇讚讘专 注讘讬专讛 讜讛诪砖诇讞 驻讟讜专 诪讚讻转讬讘 讛志讬 讬转讬专讛 讘转讬讘转 讛址讛讜旨讗 讜讘讝讛 讬讜讘谉 讘住"讚 诪讛 砖讗诪专 讚讜讚 讛诪诇讱 注"讛 注植砖值讉讛 注执诪执旨讬 讗讜止转 诇职讟讜止讘指讛 讜职讬执专职讗讜旨 砖止讉谞职讗址讬 讜职讬值讘止砖讈讜旨 (转讛诇讬诐 驻讜, 讬讝) 讚讛讗 讙诐 讘注谞讬谉 讛专讬讙转 讗讜专讬讛 讬砖 讚讬谉 讝讛 砖讚讜讚 讛诪诇讱 注"讛 诇讗 讛专讙 讛讜讗 讘注爪诪讜 讗转 讗讜专讬讛 讗诇讗 讻转讘 诇讬讜讗讘 讜诇驻讬 讚专砖讛 讚讗讜转 讛志讬 讬转讬专讛 砖诇 讛址讛讜旨讗 讛讜讗 驻讟讜专. 讜讝讛讜 注植砖值讉讛 注执诪执旨讬 讗讜止转 诇职讟讜止讘指讛 专讜爪讛 诇讜诪专 讚专砖讛 砖诇 讗讜转 讛志讬 讬转讬专讛 讚转讬讘转 讛讛讜讗 诇讟讜讘讛 砖诇讬 讜讘讝讛 讬执专职讗讜旨 砖止讉谞职讗址讬 讗讜转 讝讛 讘转讜专讛 讜职讬值讘止砖讈讜旨 讘诇注讝诐 注诇讬!
讜讘讝讛 讬讜讘谉 讗址讞址转 砖指讈讗址诇职转执旨讬 诪值讗值转 讛殖' 讗讜止转指讛旨 讗植讘址拽值旨砖讈 (转讛诇讬诐 讻讝, 讚) 拽专讬 讘讬讛 讗讜转 讛' 讗讘拽砖 诇诪讚专砖 诪讬谞讛 讚讛诪砖诇讞 驻讟讜专.
讜讘讝讛 讬讜讘谉 讜职住指诇址讞职转指旨 诇址注植讜鈥嵵棺犞醋� 讻执旨讬 专址讘 讛讜旨讗 (转讛诇讬诐 讻讛, 讬讗) 讻诇讜诪专 转讬讘转 讛讜旨讗 讚讻转讬讘 讘砖讞讜讟讬 讞讜抓 讛专讘讬转 讗讜转讛 讘讗讜转 讛志讬 讬转讬专讛 砖讻转讘转 讛址讛讜旨讗 讜诇讻谉 讜职住指诇址讞职转指旨 诇址注植讜鈥嵵棺犞醋� (转讛诇讬诐 讻讛, 讬讗) 讘讗讜专讬讛 讚讛诪砖诇讞 驻讟讜专.

